Գործունեության առաջին տարիներին մեր ընկերության կողմնորոշումը բացառապես տեղական շուկան էր: 90-ականների դժվարությունները հաղթահարելուց հետո 2000-ական թվականներից ընկերությունը սկսեց զարգացնել նաեւ արտահանման հնարավոր ուղղությունները: Տարեցտարի արդիականացնելով արտադրամասը եւ կատարելագործելով արտադրանքի որակը, մեր ընկերությունը սկսեց համագործակցության եզրեր փնտրել նաեւ Հայաստանի սահմաններից դուրս: 2010թ. Ռազմավարական գործընկերության համաձայնագիր կնքվեց Ռուսաստանի մսամթերքի միության հետ, որի տեխնոլոգների հետ համատեղ սկսեց արտադրվել Դոկտոր ապրանքանիշի երշիկները բացառապես տեղական մսից, որը նոր փուլ եւ նոր էջ կարելի է համարել ինչպես մեր ընկերության համար, այնպես էլ՝ հայկական մսամթերքի արտադրության ոլորտում: